Ini dia.
Selamat malam, Amerika.
PRESIDEN BURDICK AMANAT PERJANJIAN IKLIM
Dalam hidup kita, kita diminta membuat keputusan
yang sangat sederhana.
Keputusan yang ditentukan oleh dewa-dewa pada masa dahulu.
Tapi krisis terkini memerlukan kita bertindak
berdasarkan pandangan terhad pengalaman manusia.
Saya telah berdoa meminta petunjuk,
memohon kebijaksanaan pemimpin-pemimpin G22
dan ahli komuniti saintifik, komuniti perniagaan,
serta ketua agama dan ketua peribumi setiap jenis.
Kita telah mencapai kata sepakat.
Saya akan tandatangan CIT 2, Perjanjian Intervensi Iklim,
dan melanjutkan moratorium kejuruteraan iklim
atau sebarang akta yang bertujuan untuk memanipulasi iklim secara buatan.
Bukan teknologi saja penyelesaian yang kita perlukan.
Alpha, tutup.
- Hei, Ro. - Saya tak boleh tengok ini.
Tahniah, ayah. Presiden dengar nasihat ayah.
- Sudahlah, nak. - Sekarang habislah kita semua.
Saya harap ayah bangga dengan diri ayah.
Ayah beri presiden nasihat itu untuk lindungi masa depan awak.
Maaf, semua.
Hei, Alpha, pasang. Maaf.
Kita mesti cari penyelesaian lain kalau mahu selesaikan krisis ini.
PERUBAHAN SUHU GLOBAL +2.20 DARJAH CELSIUS
KEMATIAN DISEBABKAN OLEH PANAS MELAMPAU (SETAHUN) 1,113,555
ENAM BULAN KEMUDIAN
15:08:23 WMG
Ada dengar apa-apa daripada Rowan?
Saya rasa ia biadab.
Dia cakap dia nak datang. Sepatutnya dia ada di sini.
Hari ini Hari Bapa. Awak bapanya.
Saya masih ingat berumur 20 tahun, saya rasa Hari Bapa bukan hari penting.
Ayah saya juga tak berkahwin tiga kali, jadi begitulah.
Kita tak perlu pulang sampai esok.
Jadi apa kata awak putuskan cara awak mahu raikan,
- dan saya akan masak. - Okey.
Hubungi Rowan lagi.
Saya akan berucap...
akan ada pendedahan besar di sebalik pintu kaca ini.
Itu Jonathan?
Mungkin awak patut jawab.
Ya, dan cakap apa?
"Selamat Hari Bapa."
Itu mudah. Perkara selepas itu.
Bapa awak pernah petik ayat Hemingway kepada saya.
"Dunia ini tempat yang baik dan berbaloi untuk dijuangkan."
Mungkin awak patut cuba.
Dia pasti kecewa kalau tahu saya bantu awak.
Mungkin dia akan bangga.
Rasanya tak lama lagi kita akan tahu.
Kami takkan sependapat tentang kejuruteraan iklim. Saya faham.
Namun, sudah enam bulan. Dia hanya fokus hal itu.
Seolah-olah kami tak dapat berbual hal lain.
Dia perlukan ruang. Ia...
Maaf.
Rowan?
Awak sudah jumpa dia?
Djibouti. Log masuk ke sosial Alphanya.
- Dia bersama Rowan? - John, ini betul-betul salah.
Ayuh. Buat ia kelihatan seperti pemeriksaan perniagaan biasa.
- Kita selalu melakukan ini. - Awak tak bekerja di sini lagi,
jadi itu penipuan.
Kita tak mahu dengar cerita Alpha mengintip orang rawak.
Tolonglah. Ini bukan pengawasan.
Kita bukan menggodam kata laluannya.
Tengok saja penyata banknya.
Dia, awak tahu... Adakah dia buat rawatan kaki?
Adakah dia mencari sniker kegemarannya,
- atau... Ini mudah. Tolonglah. - Jon, tolonglah.
- Ini mudah. - Awak pegawai kerajaan AS sekarang.
Suruh saja CIA lakukannya.
Atau cuba cara lama dan hubungi anak awak.
Ya, saya dah buat begitu banyak kali. Dia langsung tak jawab telefon.
Sekarang awak tahu kenapa saya tak ada anak.
Kenapa mereka di Djibouti?
Saya tak cakap "mereka". Saya cakap, "Rowan."
Kalau awak tak mahu Rowan sertai kelab peminat Gita, awak tak patut kahwini dia.
Terima kasih. Ya, teruskan pantau dia. Sentiasa maklumkan saya.
- Ada berita tentang Rowan? - Tiada. Hal kerja.
Semasa umur saya seperti dia, saya asyik melawan ibu bapa saya.
Ya? Bintang handalan Liga Ivy mereka. Lawan apa?
Hal normal remaja.
Teman lelaki pilihan saya. Takdir dunia.
Daripada permulaan yang sederhana kepada kehebatan.
Anak perempuan kepada guru matematik dan jurutera di Badlapur, India,
Gita Mishra di sini hari ini sebagai CEO dan pengasas New Sky Initiatives
untuk meraikan penerbangan sulung
pesawat kargo tanpa juruterbang pertama di dunia, neutral karbon sepenuhnya,
mampu sentiasa terbang tinggi.
Rowan.
Gita Mishra, semua.
Terima kasih, Hiram. Terima kasih juga tolong buat Rowan beroperasi.
Ya, Rowan.
Nama sempena anak tiri saya dan rakan, Rowan Chopin, yang ada di sini hari ini.
Mari beri penghormatan.
Awak suka nama itu?
Ya.
Kerja Rowan pada antara muka komputer pesawat kami
telah menghasilkan penerbangan tanpa juruterbang yang belum pernah dilihat.
Dia ikut jejak langkah ibu tirinya,
tapi saya rasa ayahnya lebih mempengaruhinya.
Seperti kamu semua tahu, saya suka bertaruh.
Saya berterima kasih kepada kamu semua yang melabur,
bertaruh bersama saya dan untuk saya.
Untuk lebih jelas
seperti tingginya keyakinan saya terhadap teknologi neutral karbon kami,
saya sendiri akan mengetuai ujian penerbangan hari ini.
Semua pesawat telah dimuatkan
dengan muatan maksimum 250 tan untuk demonstrasi pagi ini.
Jika kami minta orang percaya Rowan dengan kargo mereka yang paling berharga,
saya fikir memang wajar saya jadikan diri saya subjek eksperimen.
Terima kasih.
Entah kenapa saya beritahu awak ini tapi saya dah jumpa mereka.
"Mereka?" Jadi, mereka bersama-sama? Tak guna.
Saya hantar sesuatu kepada awak sekarang.
Terima kasih, Hiram. Terima kasih atas bantuan awak membantu Rowan beroperasi.
Apa itu?
Sepatutnya awak cakap, "terima kasih."
Terima kasih. Apa itu?
Ia dron kargo tanpa juruterbang baru NSI. Sangat sulit. Embargo media penuh.
Macam mana awak dapat?
Dapat dari telefon terlarang di dalam bilik itu.
Tak perlu buat muka terkejut.
Jelas sekali, dia menamakan pesawat itu "Rowan."
Oh Tuhan.
Tentunya menjelaskan sebab dia berada di sana.
Tak menjelaskan kenapa dia tak beritahu saya tentangnya.
Ia juga tak jelaskan sebab dia terbangkan pesawat yang sepatutnya tanpa juruterbang.
Awak faham semua itu?
Saya langsung tak faham, Jon.
Saya sedang padam semuanya.
Terima kasih, Martha. Saya tahu awak mengambil risiko.
Bukan mahu burukkan lagi keadaan,
tetapi En. Bilton mungkin pesan beberapa bergantung pada keadaan hari ini.
Apa?
Apa? Dia gunakan bateri kita.
Selamat malam.
- Mungkin dia sudah tahu. - Bagaimana ia boleh berlaku?
Dia dan semua orang akan tahu dalam beberapa jam.
Beritahu saja dia itu idea saya.
Beritahu dia yang saya tipu awak dan awak tak tahu rancangan saya.
Saya tak mahu tipu dia.
Ingatkan dia tentang bulan madu kami.
Kami di sebuah hotel tua di Bali dan tandasnya rosak.
Jonathan tak dapat baikinya.
Lelaki itu boleh tiru kitaran maklum balas albedo pada kenaikan paras laut
yang tepat sehingga sentimeter,
tetapi keliru dengan sistem mangkuk tandas abad ke-20.
Saya pernah baikinya setiap hari.
Semasa tiba di rumah, saya beli satu Whole Earth Catalog dari tahun 1968 untuk dia.
Edisi pertama. Ia juga ditandatangan.
Itu ajar awak cara untuk baiki tandas?
Cara untuk baiki semuanya.
Baris pertama.
"Kita sebagai Tuhan, perlu jadi Tuhan dengan baik."
Hari ini, kita baiki sesuatu yang lebih besar.
Kapal terbang lain sudah sedia?
Saya akan masukkan koordinat sebaik saja ia berada di udara.
Awak bebaskan kargo awak. Mereka akan buat perkara sama.
Mereka tak akan biarkannya pergi sejauh itu, bukan?
- Ia cuma... - Hei, Ro.
Kalau awak tak mahu berada di sini lagi, awak boleh pergi, okey?
Saya tak sabar hari esok.
Tak lama lagi.
Awak ubah semua itu?
Gita mahu semua kata laluan diubah.
Sudah enam tahun sekarang. Mustahil untuk digodam lagi.
Awak tahu tentang ini?
Tahu yang dia risau tentang keselamatan? Ya.
Ini dia. Siap.
Ketua satu, menara NSI.
Mendengar, ketua satu.
Bersedia untuk 19.1668 utara dan 73.2368 timur.
Terima kasih, menara NSI.
Tunggu. Awak mahu ke mana?
Badlapur. Sudah lama tak ke sana.
Kenapa?
Gadis Badlapur yang berjaya. Mungkin saya beri inspirasi kepada generasi seterusnya.
Jika kami minta orang percaya Rowan dengan kargo mereka yang paling berharga,
saya fikir memang wajar saya jadikan diri saya...
Semua pesawat telah dimuatkan dengan muatan maksimum 250 tan
untuk demonstrasi pagi ini.
Awal awak bangun.
...kami minta orang percaya Rowan dengan kargo mereka yang paling berharga...
Mujurlah saya bukan jenis yang cemburu.
Tak, tengok ini.
Semua pesawat telah dimuatkan dengan muatan maksimum 250 tan
untuk demonstrasi pagi ini.
Rowan bersama dia.
- Di mana? - Di sana.
...kargo mereka yang paling berharga,
saya fikir memang wajar saya jadikan diri saya subjek eksperimen.
Saya perlu beritahu seseorang hal ini.
Beritahu mereka apa? Anak awak berubah?
Beritahu mereka dia lebih suka bersama ibu tirinya berbanding ayahnya?
Tak. Kenapa Gita bersedia untuk terbangkan pesawat tanpa juruterbang?
Saya tak tahu, Jonathan. Saya juga tak peduli sangat.
- Kenapa awak peduli? - Sebab ini.
CARA MENYELAMATKAN DUNIA OLEH ROWAN CHOPIN
- Tonton. - Pada 1991,
berlaku letusan gunung berapi. Gunung Pinatubo.
Inilah sebabnya.
Ia menyebabkan abu naik sepuluh batu ke atas ke stratosfera.
Apa ini?
Ini projek sains Rowan semasa darjah lima. Dengar.
Abu merebak ke seluruh stratosfera.
Berbilion zarah. Zarah-zarah ini memantulkan sinaran matahari.
Pada tahun itu, planet sebenarnya jadi sejuk sebanyak 0.5 darjah.
Selepas bertahun-tahun pemanasan yang konsisten, ia menjadi sejuk.
Jadi, beberapa saintis mula bereksperimen dengan menghasilkan semula kesan itu.
Ibu tiri saya salah seorang saintis itu.
Dia kata ini akan menyelesaikan perubahan iklim.
Ayah saya kata betul katanya.
Tuan, dia sedang naik.
Awak salah tekan butang, Gita?
Tidak. Lokasi baru.
Ada alasan?
Sebab saya fikir penting untuk orang ramai lihat kemampuan Rowan.
14,630 meter. Terima.
Okey, itu ketinggian maksimum untuk kebanyakan pesawat komersial.
Kita tidak menjual pesawat paling komersial.
Kami tidak failkan ini sebagai sebahagian pelan penerbangan awak.
Tentera akan perhatikan kita sekarang.
Ia sudah tak jadi rahsia.
Menara NSI, bawa naik pesawat lain sehingga 14,630 meter.
Ya, baiklah.
Komunikasi tamat.
Alpha, beri saya prestasi pendapatan
syarikat kimia terkemuka bagi suku terakhir.
BASF turun 1 peratus. Sinopec, turun 2 peratus. Dow Chemical, kekal.
Bagaimana dengan Alpha Chem?
Alpha Chemical Resources meningkat 16 peratus.
Alpha sentiasa meningkat. Mereka kuasai dunia.
Tunggu, Jon.
Ini tak buktikan apa-apa selain Nick Bilton ialah seorang yang amat kaya.
Hei, ini apa?
Saya pesan beberapa stik makmal daripada Alpha Protein.
Kita akan makan makanan lazat malam ini.
Penghantaran anda telah tiba.
Alpha, panggil Martha secara peribadi.
- Awak sudah gila? - Mungkin.
- Saya perlu tahu sesuatu. - Tak, saya yang perlu tahu sesuatu.
Kenapa awak tiada batas?
Saya perlu tahu sama ada Alpha Chemical jual mana-mana bahan berikut kepada NSI.
Kalsium karbonat, hidrogen sulfida, atau sulfur dioksida.
Saya tak dapat jawab.
Mustahil. Itu bahan terkawal yang kini di bawah CIT.
Saya berhak untuk tahu jika kuantiti yang banyak telah dipesan,
terutamanya oleh pembeli yang tiada sejarah pembelian.
Tak, saya tak mahu jawab.
Sejumlah besar mana-mana bahan tersebut boleh digunakan
dalam tindakan keganasan global. Awak mahu terlibat dalam hal itu?
Martha, beritahu kalau saya salah.
Saya perlu tahu kalau saya perlu hubungi pihak berkuasa.
Saya perlu bercakap dengan ketua peguam kami, Jon.
Saya sentiasa anggap awak kawan dan rasa teruk apabila Nick lepaskan awak,
tapi saya mahu awak jangan hubungi saya lagi.
Tunggu. Adakah...
Celaka.
LALUAN PENERBANGAN DISAHKAN
Gita, awak akan patah balik nanti? AFRICOM bertanya tentang kita.
Mereka sudah pun hubungi Daerah Columbia bersama NATO.
- Saya tak tahu awak buat apa tapi... - Hiram, saya mahu cakap dengan Rowan.
Beri kami talian peribadi.
Hei, ini saya.
Saya rasa kita perlu andaikan mereka sudah tahu sekarang.
Semua orang mengesyaki kita lebih cepat daripada sepatutnya.
Sudah sampai masanya, sayang.
Mereka akan hubungi ayah awak apabila mereka telah mengetahuinya.
Awak perlu pergi sekarang.
Ya, gembira bertemu awak.
- Hai. - Hei.
Saya Ejen Khas Sanchez dari unit antikeganasan FBI.
Saya mencari Dr. Jonathan Chopin.
Jonathan?
Ya, hai. Terima kasih kerana datang. Masuklah.
- Awak hubungi FBI? - Ya. Masuk. Kita perlu berbincang.
Mungkin satu hari nanti,
kita akan ada mesin yang selamat dan boleh keluarkan karbon dari udara,
tapi sehingga itu, kita ada sesuatu yang lebih baik. Pokok-pokok.
Jadi, terima kasih kepada Gerakan Matahari Terbit untuk ini,
sejuta pokok ditanam di Virginia.
Sekarang kita cuma perlu Kongres jalankan tugas
dan bekerjasama luluskan undang-undang dwipartisan untuk membendung pelepasan.
Apa seterusnya?
Ada satu masalah sedang berlaku di Teluk Aden.
Sekumpulan kapal terbang menuju ke timur.
AFRICOM sedang menjejaknya. Saya ada Mejar Gutiérrez daripada AFRICOM.
Selamat pagi, Mejar. Apa maklumat awak ada?
Kami baru dapat maklumat dari Kem Lemonnier di Djibouti.
MEJAR LEO GUTIÉRREZ AFRICOM
Ia demonstrasi pesawat. Teknologi baru.
Pembentukan pesawat persendirian yang dibina oleh New Sky Initiatives.
Syarikat Gita Mishra. Adakah ini diizinkan?
Penerbangan pesawat, ya, puan,
tapi mereka ubah rancangan pesawat semasa penerbangan.
Mereka kini berada pada ketinggian 13,106 meter dan semakin tinggi.
- Mereka ada beri alasan perubahan itu? - Tiada, puan.
- Mereka ada jawab komunikasi? - Tiada, puan.
Ada sebab untuk percaya yang pesawat itu ada isu?
- Isyarat kecemasan? - Tiada, Puan Presiden.
Terima kasih, Mejar. Sentiasa maklumkan kepada saya.
FBI telah dimaklumkan. Antikeganasan.
- Siapa minta begitu? - Puan ingat Jonathan Chopin?
Ingatkan saya.
Setiausaha Negara Garrett melantiknya ke komisen karbon.
Pernah bekerja untuk Nick Bilton di Alpha.
Ya. Chopin.
Pernah berkahwin dengan Gita Mishra. Dia hubungi kita.
Tentang bekas isterinya?
Dia ada teori yang agak gila.
Kita perlu jauhkan diri daripadanya.
Jadi awak fikir anak awak terlibat dengan aktiviti haram?
Sudah berminggu-minggu saya tak bercakap dengan anak saya.
Ada aktiviti telefon yang agak banyak antara nombor awak dan nombornya.
Awak juga pasti nampak yang dia langsung tak jawab panggilan saya.
Itu tak normal bagi dia.
Mungkin banyak perkara selain keganasan antarabangsa, Doktor.
Awak mungkin mahu menghubungi juruterapi keluarga bukannya FBI.
Tak. Tunggu.
Ini bukan tentang keluarga saya. Ini tentang peristiwa keselamatan global.
Saya salah seorang ketua penasihat sains Presiden Burdick.
Saya ada pelepasan keselamatan.
Saya tahu siapa awak, Doktor. Saya semak latar belakang awak.
Okey, kalau begitu, awak tahu yang dulu,
saya penyokong kejuruteraan iklim, betul?
Bekas isteri saya yang terkenal dan saya gunakan banyak sumber
dan fokus padanya, bukan sekadar membayangkannya,
tapi berfikir cara untuk melakukannya.
Dia memanggilnya peluang perniagaan baru
yang paling besar dan paling berpotensi bagi abad ini di Davos.
Begini. Kami salah. Kami angkuh.
Kami tidak menghormati salah satu prinsip paling asas
penyiasatan saintifik,
iaitu sesuatu eksperimen mesti boleh diulang,
untuk mendapatkan hasil yang sama, atau berdasarkan data,
untuk mengubah eksperimen itu.
Kejuruteraan iklim tak boleh buat begitu, okey?
Awak dapat satu peluang kemudian hidup bersama keputusannya.
Itu bukan sains. Itu pertaruhan.
Awak putuskan awak bukan penjudi.
Dengan planet sebagai taruhan? Tidak.
Bagaimana hal ini berkaitan dengan anak awak?
Sebab dia bersama Gita.
Dia ikut Gita dan abaikan saya sebab Gita rancang sesuatu.
Kalau kita tak mahu terlibat dalam pertaruhannya,
awak perlu bantu saya ke Washington. Saya perlu ke DC.
Ke hadapan Presiden Burdick dan semua pemimpin dunia.
Ketika kamu melihat ini, saya berada di atas Lautan India.
Gita ialah penderma. Awak berucap dalam majlis yang dianjurkannya.
Saya tahu. Bekas suaminya? Chopin?
Dia dalam perjalanan ke Washington DC. Kami sahkan anaknya bersama Gita.
- Di dalam pesawat? - Mungkin.
Sebarang percubaan kasar untuk menghalang saya
akan menyebabkan penyebaran kalsium karbonat di seluruh dunia,
yang tak dapat dihentikan dengan campur tangan tentera.
Kita ada pasukan SEAL di rantau ini.
Permintaan saya mudah, Puan Presiden.
Saya cuma buat perkara yang pemimpin dunia patut lakukan bertahun-tahun dulu.
Suhu di Bumi telah meningkat 0.65 darjah sejak Perjanjian Tel Aviv.
Ia terus meningkat.
Kesannya kepada ekonomi dunia terlalu dahsyat.
Ini satu-satunya cara untuk perlahankan kenaikan suhu dengan segera.
Ia satu penyelesaian sementara? Ya.
Kita perlukan penyelesaian sementara semasa mencari penyelesaian kekal.
Kalau Amerika Syarikat komited dalam kejuruteraan iklim,
saya akan mendarat tanpa insiden dan kita boleh selesaikan masalah ini bersama-sama.
Berapa lama lagi dia akan mendarat?
- Dua jam 12 minit. - Kumpul semua orang.
Rowan, beritahu saya apabila awak selamat. Terima.
Cepat! Semua orang meniarap.
- Sekarang! - Alihkan tangan awak.
Mana mereka?
Ro, awak dengar?
MEMULAKAN SAMBUNGAN
Pergi! Kekal di tempat awak.
- Jangan bergerak. - Dia tiada di sini.
Mana budak itu?
Mana dia?
Ayuh, Ro. Tak apa kalau awak ubah fikiran.
Beritahu saja saya awak selamat.
Mengejar ketua skuadron.
Ro, awak okey.
Semua okey.
Saya seperti duduk di ekor pesawat.
Awak nampak di atas sana?
- India. - Itu Mumbai.
Ibu saya bantu reka tembok laut di sana.
Saya masih ingat melihat mereka membinanya semasa saya kecil.
Kenapa Burdick lama sangat? Saya tahu dia sudah terima arahan kita.
Mereka cuba cari jalan untuk salahkan saya secara terbuka,
berterima kasih kepada saya secara peribadi, seperti mereka semua.
Alpha. Syarikat minyak.
Awak keluar selama sejam.
Semuanya nampak sangat indah dari atas sini.
Awak takkan tahu betapa teruk kita musnahkannya.
14:52:28 WMG
Puan Presiden, saya tahu puan sangat maklum tentang semua ini,
jadi demi manfaat untuk semua...
ia membantu jika lihat perubahan iklim sebagai beruang.
Seluruh planet bertarung dengan beruang selama beberapa dekad sekarang.
Setakat ini, beruang kalahkan kita.
Kejuruteraan iklim seperti menggunakan singa
untuk dimasukkan ke dalam gelanggang untuk bantu puan melawan beruang.
Ia tentunya akan ubah beberapa perkara,
tapi tak menjamin awak akan menang.
Apa kita akan hadapi jika dia buat seperti yang diancamnya?
Perubahan corak hujan menyebabkan kegagalan tanaman dan banjir.
Kejadian cuaca melampau membawa kepada migrasi besar-besaran,
pergolakan sosial, tekanan terhadap infrastruktur.
Semua perkara indah yang kita biasa,
menjadi sesuatu baharu dan sangat tak dijangka.
Oleh itu, CIT 2. Saya rasa kita perlu gelar ia begitu. Ia keganasan.
Saya sudah bercakap dengan pemimpin lain. Oliveira, Liang, Richter.
Mereka semua sokong CIT dan kita terdedah dengan risiko undang-undang.
Bagaimana?
New Sky ialah koperasi Delaware yang bertapak di New Mexico.
Seluruh dunia melihat pelanggaran
perjanjian sebagai tindakan pencerobohan sepihak.
Awak kenal dia. Awak rasa dia benar-benar lakukannya?
Saya langsung tak meragui keazamannya.
Dia hasilkan model-model ini selama bertahun-tahun.
Awak pernah lihat syarahannya. Awak jadi pengacaranya, Puan Presiden.
Tapi mampukah dia?
Dia mulakan rangkaian sosial bukan untuk jadi kaya.
Dia salah seorang jurutera kimia paling berbakat dalam generasi kita.
Dia buat lebih banyak perkara betul berbanding perkara salah.
Saya tak rasa dia akan gagal.
Kami tidak menyerahkan polisi kepada jutawan,
walaupun jutawan yang hebat meneka.
Maaf tapi saya rasa itu tak tepat dari segi sejarah.
Tapi kejayaan Gita tidak pernah bergantung pada menunggu kebenaran.
Tapi kenapa ini? Kejuruteraan iklim, bukan berlaku sekali saja.
Awak perlu lakukannya setiap beberapa tahun.
Saya rasa dia cuma mahu ubah perbualan.
Dia fikir apabila ia berjaya, orang akan mula sokong dia.
Tapi itu bukan masalah utama.
Jika ia berjaya,
semua minyak, gas, dan arang dan industri kotor yang mencemar,
akan jumpa awak dan meminta
keizinan untuk teruskan membebaskan karbon dioksida.
Sebab itulah saya di sini bersama awak, bukan bersama dia.
- Dia berkomunikasi. - Okey.
Kita berjaya dapatkan komunikasi. Dia mahu bercakap.
Pn. Mishra.
Puan Presiden.
Kali terakhir saya nampak awak di Davos.
Maaf sebab keadaan ini.
Saya mahu lihat keadaan itu berubah.
Saya tertanya-tanya jika saya boleh yakinkan awak
untuk kembali ke sini dan berbincang.
Saya belajar benda baru setiap kali bersama awak.
Saya pun begitu, Puan Presiden.
Saya dapat tahu setiap orang berbakat dan berkuasa, seperti puan,
boleh terikat oleh sistem korupsi yang membataskan mereka.
Saya hargainya,
tapi CIT 2 ialah keputusan yang dicapai oleh sistem kita yang rosak,
ia jadi sistem yang lebih rosak jika tindakan sepihak diambil.
Ada sepuluh juta orang dari tanah air saya
terperangkap antara perang sumber di utara dan kemarau di selatan dan timur,
- dan puluhan juta lagi... - Sudahlah.
...di setiap negara dan benua
- mati kepanasan setiap hari. - Ini tiada kaitan dengan sains.
Orang yang tak terlibat
dalam menyumbangkan malapetaka ini binasa kerananya.
Saya andaikan kamu semua duduk di dalam bilik berpendingin hawa
- membincangkan nasib mereka dengan saya. - Saya presiden untuk sebuah negara.
Sebab itu saya mahu awak mendarat dengan selamat supaya kita boleh berbincang.
Saya tak boleh janji yang orang Cina atau orang Perancis,
atau orang Israel akan tawarkan pilihan sama.
Mereka tahu lokasi awak.
Hanya perlukan dua juta tan
kalsium karbonat tersebar ke atmosfera untuk mula sejukkan planet ini.
Berapa ramai kanak-kanak yang mungkin mati kerana pencemaran udara tambahan?
Puan Setiausaha, saya tak dapat jawab soalan itu,
tetapi sangat sedikit daripada jumlah kematian terkini di Afrika,
di Indonesia, bahkan di Texas.
Ada cara lebih baik, Pn. Mishra. Awak mesti tahu.
Ya, sudah tentu, memang ada.
Jika jutawan abad ini menghasilkan sesuatu untuk fokus kepadanya
dan bukannya membuktikan kelelakian dengan melancarkan roket ke angkasa lepas,
- saya takkan berada di sini sekarang. - Biarkan dia bercakap.
...rancangannya tak lagi berjaya, dan dia akan batalkannya.
Gita, saya tahu ada...
ada cara kita boleh bekerjasama.
Matlamat kita sama.
Bagaimana kalau saya cuba kumpul semula G22,
kami akan berjumpa awak dan cuba mencari cara berkompromi?
Saya rasa awak sudah pernah buat mesyuarat itu, Puan Presiden.
Kita ada teknologi untuk selesaikan masalah.
Adakah kita akan gunakannya,
atau duduk saja dan biarkan masalah berlarutan?
Tapi bagaimana kalau kita ialah masalahnya, Gita?
Apa... Ia perangai manusia.
Ia cara kita bergerak, cara kita makan dan cara kita membina.
Kita anggap planet ini boleh beri kita sumber tanpa had selama 250 tahun
sejak kita mula bakar bahan api.
Mengubah komposisi kimia atmosfera takkan memulihkannya.
Jonathan, itu pun awak.
Puan Presiden, saya yakin Jonathan telah maklumkan tentang beruang dan singa.
Dia juga mungkin telah beritahu puan
yang saya lakukan eksperimen melulu
- yang hanya boleh dibuat sekali tapi... - Betul, sebab memang begitu.
- Okey, dengar, awak... - Tapi...
awak tak tahu apa akan berlaku.
Kalau awak berjaya pun, apa akan terjadi pada lapisan ozon?
Awak tak tahu.
Apa akan berlaku pada lautan? Awak tak tahu.
Dua bilion manusia yang awak kata awak mahu selamatkan.
Awak akan sebabkan perubahan iklim lain.
Bagaimana itu membantu?
Tetapi eksperimen melulu yang sebenar adalah tamadun yang telah berjalan.
Menambah karbon ke atmosfera, menambah plastik ke dalam laut.
Menyingkir spesies daripada ekosistem.
Tiada sesiapa cuba ubah iklim.
Kita bahkan tak terfikir kita mampu.
Kita kurang bijak tapi sekarang kita sudah tahu.
Namun, sikap manusia tak berubah.
Langit lebih mudah direka semula berbanding otak manusia, Jon.
Betul.
Kalau awak beritahu manusia tamak keadaan sudah tenang,
dan semuanya okey, mereka akan cakap,
"Beri saya sedikit lagi. Biar saya bakar sedikit lagi.
Biar saya gadai sedikit lagi masa depan anak-anak
supaya saya boleh pastikan saya boleh pilih penyata kewangan suku ini.
Saya cuma perlukan itu." Gita.
Gita, walaupun awak dapat semua interaksi kimia yang betul.
Jika awak dapat corak penyebaran dengan betul.
Masalah di sini lebih besar daripada haba matahari, Gita.
Ia cara kita melihat dunia.
Awak seorang diri di dalam pesawat dengan teknologi ini,
- ini takkan selesaikan masalah. - Ya, jadi katakan masalahnya.
Rowan?
Itu anak saya.
Tolong cakap awak bukan di sana bersama dia.
- Saya takkan beritahu, ayah. - Oh Tuhan.
Apa? Gita, awak buat apa kepada dia?
- Kenapa libatkan dia? - Saya tak libatkan dia.
Dia tak buat apa-apa kepada saya.
Dia cuba halang keadaan jadi lebih teruk.
Ayah pula buat apa?
- Pergi ke persidangan lain? - Sudah lama saya tak cakap dengan dia.
Tetapkan matlamat lain kemudian pindahkannya?
Semasa saya enam tahun, ayah cakap kita ada sepuluh tahun lagi
- sebelum maklum balas berulang. - Dia di bawah...
Umur saya 22 sekarang.
Ini tentang Gita, bukan dia.
Ayah tahu hanya ini caranya.
Jonathan, saya boleh nampak pantai sekarang.
Kali terakhir saya di sini bersama awak. Ingat?
Kita bawa teknologi bateri ke Badlapur.
- Ibu saya ada di sana. - Dia akan lakukannya.
Dia tak bercakap...
Kita akan gunakannya untuk gerakkan pam air...
ISYARAT HILANG
Apa itu? Apa yang berlaku? Rowan?
Apa yang awak buat?
- Hanya lintas terbang. - Lintas terbang?
Jadi kenapa putus hubungan? Kenapa tak dengar mereka?
Kita tak tahu dengan siapa lagi mereka bekerja. Kita perlu kesan mereka.
Awak sudah gila? Kita...
Kita perlu bercakap dengan mereka. Saya tahu dia...
Bagaimana untuk tahu tahap kesetiaannya, Puan Presiden?
- Mungkin dia bekerja untuk mereka. - Apa awak cakap? Apa?
Tunggu. Dia ke sini atas kemahuan sendiri.
Dia maklumkan kita. Awak dengar apa dia cakap.
Saya yang hubungi awak dan maklumkan perkara yang berlaku.
Dia melangkaui pelepasan keselamatannya,
- Puan Presiden. - Awak tak... Sudahlah.
Saya salah seorang yang faham
perkara yang berlaku di sini.
Malangnya saya perlu minta awak keluar.
Kalau saya boleh cakap dengan dia, dia boleh membantu.
Dia boleh pengaruh Gita, percayalah.
- Dia bukan budak-budak. - Mari pergi.
- Okey. - Sila.
Tolonglah Rowan, kalau awak dengar ayah,
ada cara lebih baik untuk lakukan ini.
Okey, mari pergi.
Saya ditahan? Saya di dalam almari.
Awak di sini sehingga masalah ini selesai. Awak patut cuba bertenang.
Okey, maaf, tapi saya perlu berada di sana bersama presiden.
- Awak gagal. - Ada yang tak kena.
Gita cakap tentang dua juta tan kalsium karbonat. Dia cuma...
- Saya perlu pergi. - Boleh saya dapatkan telefon saya?
- Tak boleh. - Boleh beri saya kertas dan pensel?
Tolonglah, biar saya buat sesuatu.
- Baiklah. - Okey.
Orang kita di Langley sahkan mungkin
pesawat itu direka untuk dilepaskan jika kita musnahkan pesawatnya.
Jadi, sepuluh pesawat dipenuhi kalsium karbonat?
- Ya, Puan Presiden. - Kesan paling teruk?
Seperti yang Chopin cakap.
Anggaran dari NASA adalah gangguan cuaca setempat,
tetapi kesan tak langsung tak dapat diketahui.
Seorang pelakon penyangak mengubah kehidupan di Bumi.
Banjir di Shanghai, ribut salji di Hanoi.
Awak boleh lihat bagaimana ini boleh menggugat kestabilan dunia.
Saya rasa ia kesan sampingan. Ia memungkinkan perkara lain berlaku.
Jika kita tak buat apa-apa, kita akan kelihatan bersubahat.
Saya rasa kita perlu bertindak sekarang.
Bagaimana jika usahanya akhirnya membantu?
Membantu? Membantu apa?
Menyelesaikan masalah yang tak dapat diselesaikan dengan diplomasi.
Kita sangat jauh dari Tel Aviv, kita bertuah jika suhu di bawah 2.5,
walaupun tiga darjah menjelang hujung abad.
Awak mahu bercakap tentang akibat itu?
Puan Presiden, ada panggilan telefon.
Bukan sekarang.
Saya rasa puan mahu menjawabnya.
Boleh beri saya privasi?
PERHATIAN
- Angkat tangan! - Diam! Jangan bergerak!
Jangan bergerak.
Angkat tangan!
Ia hologram. Di mana dia?
Saya tidak tahu berapa lama kita ada sebelum mereka kesan kita lagi.
Mereka hantar wanita untuk tangkap saya. Saya patut rasa bangga.
Setidaknya ia bukan dron.
Dia buat apa?
- Dia menunjuk? - Tunjuk apa?
Ke bawah. Dia mahu saya mendarat.
Awak okey?
Ya.
Tapi lelaki di sebelah saya baru saja dimusnahkan oleh beberapa makhluk asing.
Bahan apinya cukup untuk terbang beberapa minit lagi.
Mungkin pesawat pengangkut di Teluk Parsi, dia mahu menakutkan awak.
Dia buat begitu.
Cukuplah tindakan kita sekarang,
tunjuk kepada mereka sesiapa yang ada sumber boleh...
Kalau seseorang tembak saya, janji awak akan teruskan rancangan.
Tolong berjanji.
Tak semestinya awak.
Presiden akan jumpa awak. G, awak boleh mendarat.
Kita boleh pulang. Mereka sudah tahu.
Apa yang ayah awak kata takkan berjaya. Awak tahu dan kami tahu.
Mari pertikai kenyataan mereka.
En. Bilton, saya mahu tahu apa pengetahuan awak
tentang tindakan Gita Mishra hari ini.
Ya, Gita. Alpha juga terima arahannya.
Saya fikir begitu, seperti yang kita sudah bincangkan,
perasaan saya tentang kejuruteraan iklim sangat sama dengan awak.
Malang sekali seluruh dunia tak setuju dengannya.
Satu lagi masalah yang perlu penyelesaian.
Ada pesawat di udara, En. Bilton.
Saya tertanya-tanya
jika tiada cara untuk selesaikan ini di luar saluran pegawai.
Awak pernah dengar istilah "berdalih untuk bertindak"?
Frasa yang menarik.
Saya pasti pemeriksaan yang awak hadapi bataskan pilihan awak, Puan Presiden.
Puan Presiden?
Awak tahu apa mereka panggil meja ini?
Meja Resolute ialah hadiah
daripada Ratu Victoria pada tahun 1880 dibuat dari kayu HMS Resolute.
Tahu apa berlaku pada HMS Resolute?
Tak tahu, Puan.
Ditinggalkan di dalam ais Artik pada tahun 1854 di Melville Sound di luar Alaska.
Terperangkap di situ.
Tiada lagi ais di sana selama 20 tahun.
Semasa kali pertama tiba di sini, saya...
Saya fikir mereka beri presiden meja ini untuk beri inspirasi jadi lebih kuat.
Sekarang saya rasa ia untuk sediakan mereka terperangkap.
AFRICOM menunggu arahan puan.
Berapa umur budak itu?
Rowan Chopin berumur 22 tahun, Puan.
Mustahil. Itu...
Saya perlu bercakap dengan presiden atau Setiausaha Garrett.
Panggil seseorang. Mereka pasti mahu lihat ini.
Kali terakhir saya bercakap dengan Presiden Burdick,
dia cakap dia fikir ini cara terbaik meneruskan.
Lebih baik untuk perniagaan dan kemanusiaan.
Jadi kenapa dia tak buat sendiri?
Sebab semua orang mahu keputusan, tiada sesiapa mahu ambil risiko.
Begitulah cara ketakutan menguasai hidup kita.
- Ro, mereka pergi. - Siapa?
Tentera Udara. Mereka sudah pergi.
Saya rasa kita berjaya, Ro! Mereka mengalah!
Patutkah saya tutup pesawat lain? Panggil mereka balik?
Tak. Saya akan hubungi Burdick, tengok apa rancangannya.
Saya rasa mereka akhirnya bersedia untuk bekerjasama dengan kita.
Kita berjaya. Awak berjaya.
Taruhan itu berjaya. Maksud saya...
...seperti Hemingway cakap, "Dunia ini tempat yang baik"...
Gita?
Mari.
- Apa itu? - Apa?
- Nampak cahaya itu? - Itu?
Mungkin itu matahari dan kita semua akan mati dalam lapan minit.
Mari.
Gita?
Apa itu?
Saya fikir pesawat dah dihantar pulang? Kenapa kita bertempur?
- Bukan kita. - Siapa?
Siapa musnahkan pesawat?
Saya mahu tahu apa berlaku, Tom.
Kita ada imej satelit, tapi sukar untuk faham perkara yang berlaku.
Rusia salahkan India. India salahkan Pakistan.
Iran salahkan AS.
Mungkin ia kontraktor tentera swasta.
Dia ada musuh.
Dr. Chopin mahu kongsi sesuatu yang penting.
Suruh dia masuk.
Maafkan saya tapi saya fikir tentangnya,
dan dia buat kita fokus pada sepuluh pesawat yang ada muatan 250 tan,
tapi dia sebut dua juta tan kalsium karbonat.
Kita perlu lihat berapa banyak yang dia perolehi sebenarnya.
Jika dia dapat hampir dua juta tan,
semua pesawat ini adalah helah.
Untuk alihkan perhatian.
Dia pasti ada lebih banyak lagi.
Kita perlu bercakap dengan Gita.
Saya rasa itu mustahil.
Kenapa?
Apa yang berlaku?
Pesawatnya terhempas di India.
Kamu tembak dia?
Saya yakin bukan kami.
Maafkan saya, Doktor.
Bagaimana dengan anak saya? Dia dalam pesawat itu?
Kami tak tahu.
- Apa maksud awak "lebih"? - Lebih apa, Doktor?
Puan Presiden,
sembilan pesawat lain baru lepaskan muatan mereka.
Kami terima mesej di frekuensi komunikasi.
Silakan.
"Dunia tempat yang baik dan berbaloi diperjuangkan." Betul, ayah?
Gita beritahu saya ia di atas meja ayah.
Apa dia cakap?
"Saya sangat benci meninggalkannya."
Jejak isyaratnya.
"Saya sangat benci meninggalkannya."
Itulah pengakhirannya, Rowan.
Rowan, di mana pun awak dan apa pun awak buat,
berhenti. Berhentilah!
Berundur saja.
Saya buat apa yang ayah dan Gita ajarkan kepada saya.
Gunung Pinatubo.
Tidak. Awak perlu pulang.
Awak perlu pulang dan menyerah diri sebelum awak cedera, Rowan.
Ayah tak boleh dengar awak kesakitan.
Awak tak boleh berjuang untuk dunia kalau awak tiada di sini, sayang.
Dia beritahu saya, ayah.
Dia beritahu saya tentang buku yang dia beri kepada ayah.
"Kita sebagai Tuhan, perlu jadi Tuhan dengan baik."
Itu ayat dalam buku, bukan?
Tidak. Kita bukan Tuhan.
Kita semua bukan Tuhan. Gita bukan, awak bukan, ayah bukan.
Kita cuma keluarga. Tolonglah pulang.
Sudah terlalu lambat, ayah.
Sambungan putus.
Masa untuk lakukan sesuatu.
Lepaskan.
Apa ini?
Apa yang berlaku?
Aduhai...
Ada laporan penyebaran di merata tempat, Puan Presiden.
Mereka guna dron.
Ribuan dron penghantar Alpha.
Apa yang akan berlaku sekarang?
Saya tak tahu.
Tiada sesiapa tahu.
Terjemahan sari kata oleh Nur Ezzati Karim